Diari Oficial de la Generalitat Valenciana


Sumari del DOGV 6061, del 21-07-2009 (2009/8599)

DECRET 99/2009, de 17 de juliol, del Consell, pel qual es crea i regula la Comissió Interdepartamental de Turisme de la Comunitat Valenciana
--------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2009/07/17/99**

### Versions

 30/09/2015 - Actualitat  19/04/2012 - 29/09/2015  Text inicial: 22/07/2009 - 18/04/2012 

### Dades del document

Número de DOGV
:   6061

Data del DOGV
:   21-07-2009

Secció del DOGV
:   I. DISPOSICIONS GENERALS

Número del document
:   2009/8599


Data del document
:   17-07-2009

Organisme emissor
:   Conselleria de Turisme

Tipus de document
:   Decret

Anàlisi jurídica

 Descriptors 

:   * Comissió Interdepartamental de Turisme de la Comunitat Valenciana
    * política de turisme
    * reglament intern
    * turisme
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 30.09.2015 - 29.01.2020**

 

**Decret 99/2009, de 17 de juliol, del Consell, pel qual es crea i regula la Comissió Interdepartamental de Turisme de la Comunitat Valenciana.**

 

**[(DOCV núm. 6061 de 21.07.2009)](http://www.docv.gva.es/datos/2009/07/21/pdf/2009_8599.pdf)** **Ref. 008501/2009**

 

PREÀMBUL

 

La Llei 3/1998, de 21 de maig, de la Generalitat, de Turisme de la Comunitat Valenciana, assenyala la importància que per al desplegament económic de la Comunitat Valenciana té la planificació, l'ordenació i la promoció de l'activitat turística, així com la conveniència d'unir i coordinar esforços entre tots els agents involucrats en el seu desplegament per a la consecució d'eixe objectiu.

En l'actual marc competitiu, el sector turístic valencià ha de continuar evolucionant de forma correcta per a tractar de consolidar les destinacions tradicionals i propiciar el desplegament económic i diversificat dels nous productes turístics d'acord amb la preservació i conservació dels recursos naturals i del medi ambient i de les exigències de la demanda, que avui en dia requerixen, especialment, la protecció de l'espai natural i cultural.

Es fa necessary, per tant, que el sector turístic de la Comunitat Valenciana dispose d'instruments que li permeten afrontar amb èxit els nous reptes als quals s'enfrontarà en el futur, per facilitar tant la perdurabilitat de les nostres destinacions ja consolidades com el desplegament turístic d'altres espais geogràfics de la Comunitat, tot aixó amb criteris de sostenibilitat económica, social i ambiental.

Així, i atés l'evident caràcter transversal que l'activitat turística té i la influència que la resta d'àmbits sectorials d'activitat exercixen directament o indirectament sobre ella, es fa necessària la creació d'un órgan en la Generalitat que facilite l'estudi, la coordinació, la programació i, si fa el cas, la proposició de mesures específiques que donen una resposta institucional, integradora i recolzada en mesures transversals dirigides a aconseguir l'objectiu de mantindre la Comunitat Valenciana com a referent turístic a nivell nacional i internacional.

En conseqüència, en virtut del que disposa l'article 25 de la Llei del Consell, es proposa la creació de la Comissió Interdepartamental de Turisme de la Comunitat Valenciana, com a órgan col·legiat que té encomanat assentar les bases que permeten realitzar el seguiment i avaluació d'aquelles estratègies definides en els àmbits d'actualitat amb repercussió directa i indirecta sobre el sector turístic.

Este decret pretén, per tant, facilitar, des de la Comissió Interdepartamental de Turisme de la Comunitat Valenciana, l'adopció de decisions públiques en àmbits aliens a l'ordenació i promoció turística, que repercutisquen clarament sobre el desplegament del turisme de la Comunitat, amb la finalitat de dotar-se de mecanismes de coordinació i planificació que permeten al Consell dirigir, sota criteris d'eficàcia i eficiència, les seues polítiques en matèries que tenen una clara influència sobre l'activitat turística.

Per aixó, per a facilitar la promoció del turisme de la Comunitat Valenciana, la seua especialització i diversificació i que constituïsca un dels elements essencials de l'acció del Consell, s'aconsella establir l'esmentada Comissió.

D'acord amb el susdit, a proposta de la consellera de Turisme i amb la deliberació prèvia del Consell, en la reunió del dia 17 de juliol 2009,

 

DECRETE

 

**Article 1. Objecte**

El present decret té com a objecte la creació, regulació de la composició, organització i funcions de la Comissió Interdepartamental de Turisme de la Comunitat Valenciana.

 

**Article 2. Creació, adscripció i naturalesa de la Comissió Interdepartamental**

1. Es crea la Comissió Interdepartamental de Turisme de la Comunitat Valenciana, adscrita a la Presidència de la Generalitat, amb les funcions, la composició i el règim de funcionament establits en el present decret. ****[1]****

2. La Comissió Interdepartamental de Turisme de la Comunitat Valenciana és un órgan col·legiat de l'administració de la Generalitat a la qual correspon la coordinació, l'estudi, la programació i, si fa el cas, la proposta de resolució en les matèries i funcions que expressament se li assignen en este decret i en la resta de la normativa que siga d'aplicació.

 

**Article 3. Funcions de la Comissió Interdepartamental**

Correspon a la Comissió Interdepartamental de Turisme de la Comunitat Valenciana:

1. Analitzar els mecanismes de promoció i diversificació del turisme i el grau d'implantació d'estos en l'acció de govern.

2. Coordinar, fomentar i impulsar les actuacions del conjunt dels departaments en què s'organitza l'Administració de la Generalitat, promovent el compliment dels principis del Codi Ètic Mundial del Turisme. ****[2]****

3. Proposar mesures innovadores de foment del turisme amb caràcter general i la implicació per a aixó de totes les conselleries.

4. Estudiar la possibilitat d'homogeneïtzar i coordinar els instruments de planificació turística en l'actuació de la Generalitat.

5. Avaluar l'aplicació de les polítiques de foment del turisme en l'acció de l'administració de la Generalitat.

6. Qualssevol altres competències i funcions relacionades amb el seu àmbit d'actuació o que li siguen atribuïdes per la normativa vigent, així com les que li encomane el Consell i les que li deleguen els órgans amb competència en la matèria.

 

**Article 4. Composició de la Comissió Interdepartamental**

1. La Comissió Interdepartamental de Turisme de la Comunitat Valenciana està composta per:

a) Presidència: la persona que ocupe la presidència de la Generalitat.

b) Vicepresidència: la persona titular de la secretaria autonómica competent en matèria de turisme.

c) Vocalies: s'ocuparan per les persones que ostenten la titularitat de:

1r. La secretaria autonómica competent en matèria de coordinació de la política legislativa del Consell.

2n. La direcció general, amb rang de secretaria autonómica, competent en matèria d'interior.

3r. La secretaria autonómica competent en matèria de serveis socials i autonomia personal.

4t. La secretaria autonómica competent en matèria d'inclusió i igualtat.

5é. La secretaria autonómica competent en matèria del sector públic instrumental de la Generalitat.

6é. La secretaria autonómica competent en matèria d'hisenda i pressupostos.

7é. La secretaria autonómica competent en matèria de justícia.

8é. La secretaria autonómica competent en matèria d'educació i formació professional.

9é. La secretaria autonómica competent en matèria de cultura i esport.

10é. La secretaria autonómica competent en matèria de sanitat.

11é. La secretaria autonómica competent en matèria d'economia, sectors productius, comerç i treball.

12é. La secretaria autonómica competent en matèria d'agricultura.

13é. La secretaria autonómica competent en matèria de medi ambient.

14é. La secretaria autonómica competent en matèria de territori, infraestructures i transport.

15é. La direcció general competent en matèria d'administració local.

d) Secretaria: serà exercida per la persona titular de la direcció general competent en matèria de turisme, que tindrà veu i vot en les deliberacions de la Comissió. ****[3]****

 

2. La Comissió disposarà d'una secretaria administrativa, la qual correspondrà a la unitat administrativa que tinga atribuïdes les funcions de secretariat administratiu dels órgans col·legiats de la Generalitat.

3. Per a un major coneixement dels temes a tractar, a les reunions de la Comissió Interdepartamental podrà assistir, amb convocatória prèvia, el personal de l'Administració de la Generalitat expert en els temes a tractar, i també persones externes que el mateix órgan col·legiat decidisca, que disposaran de veu, peró no de vot. ****[4]****

4. La Comissió Interdepartamental de Turisme de la Comunitat Valenciana podrà acordar la creació de comissions tècniques de treball, les quals s'ajustaran al que disposa el número 1 de l'article següent.

 

**Article 5. Funcionament de la Comissió Interdepartamental**

1. La constitució, convocatória, règim de les sessions i d'adopció d'acords i, en general, el funcionament de la Comissió Interdepartamental s'ajustarà al que establixen els articles 22 a 27 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

2. La Comissió Interdepartamental, sense perjuí del que disposa l'apartat anterior, podrà aprovar normes própies de funcionament intern per al millor exercici de les seues atribucions.

3. La Comissió es reunirà, com a mínim, dues vegades a l'any en sessió ordinària i, en sessió extraordinària, quan la importància dels assumptes a tractar ho requerisca, per convocatória de la seua presidència, a iniciativa própia o a petició d'un terç dels seus membres.

4. La Comissió elaborarà anualment un programa de treball que serà aprovat per aquesta en la primera reunió ordinària de l'any i l'execució de la qual correspondrà a les comissions tècniques constituïdes en el si d'aquesta. Els resultats de l'esmentat programa seran exposats, per al seu coneixement, validació i aprovació, davant de la Comissió en la primera reunió ordinària que aquesta celebre l'any següent. ****[5]****

 

DISPOSICIONS FINALS

 

**Primera. Habilitació normativa**

La persona titular de la conselleria competent en matèria de turisme queda facultada per a dictar les disposicions necessàries per al compliment i desplegament d'este decret.

 

**Segona. Entrada en vigor**

El present decret entrarà en vigor l'endemà de la seua publicació en el Diari Oficial de la Comunitat Valenciana.

 

València, 17 de juliol de 2009

 

El president de la Generalitat,

FRANCISCO CAMPS ORTIZ

 

La consellera de Turisme,

ANGÉLICA SUCH RONDA

 

 

---

****[1]****Apartat 1 de l'article 2, redactat pel **[Decret 161/2015, de 25 de setembre, del Consell](http://www.dogv.gva.es/index.php?id=26&sig=007714/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007714/2015)**, de modificació del Decret 99/2009, de 17 de juliol, pel qual és crega i regula la Comissió Interdepartamental de Turisme de la Comunitat Valenciana (DOGV núm. 7625 de 29.09.2015) Ref. Base de dades 007714/2015.

****[2]****Apartat 2 de l'article 3, redactat pel **[Decret 161/2015, de 25 de setembre, del Consell](http://www.dogv.gva.es/index.php?id=26&sig=007714/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007714/2015)**.

****[3]****Apartat 1 de l'article 4, redactat pel **[Decret 161/2015, de 25 de setembre, del Consell](http://www.dogv.gva.es/index.php?id=26&sig=007714/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007714/2015)**.

****[4]****Apartat 3 de l'article 4, redactat pel **[Decret 161/2015, de 25 de setembre, del Consell](http://www.dogv.gva.es/index.php?id=26&sig=007714/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007714/2015)**.

****[5]****Apartat 4 de l'article 5, introduït pel **[Decret 161/2015, de 25 de setembre, del Consell](http://www.dogv.gva.es/index.php?id=26&sig=007714/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007714/2015)**.


Còpia Permalink ELI